धनु राशि वालों का इनकम सोर्स शुरू हो सकता है और मकर राशि के लोगों को आर्थिक परेशानियों से राहत मिलने के योग हैं
Aaj Ka Rashifal (Horoscope Today) | Daily Rashifal (16th June 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 16 जून, शुक्रवार के ग्रह-नक्षत्र धृति और छत्र नाम के शुभ योग बना रहे हैं। जिससे सिंह राशि वालों को सुखद समाचार मिल सकता है। सरकारी नौकरीपेशा लोगों को मन मुताबिक जिम्मेदारी मिल सकती है।
16 जून, शुक्रवार के ग्रह-नक्षत्र धृति और छत्र नाम के शुभ योग बना रहे हैं। जिससे सिंह राशि वालों को सुखद समाचार मिल सकता है। सरकारी नौकरीपेशा लोगों को मन मुताबिक जिम्मेदारी मिल सकती है। कन्या राशि के नौकरीपेशा लोगों को ट्रांसफर से जुड़ी अच्छी खबर मिल सकती है।
धनु राशि वालों का दिन अच्छा है। इनकम सोर्स शुरू होगा। मकर राशि वालों को आर्थिक समस्या से छुटकारा मिलेगा। कुंभ राशि वालों को नौकरी और बिजनेस की चुनौतियों से राहत मिलेगी। तनाव भी दूर होगा। इनके अलावा मिथुन राशि के लोगों को बिजनेस में नुकसान होने की आशंका है। तुला राशि के लोग बिजनेस में सावधानी रखें। वहीं, बाकी राशियों के लिए दिन ठीकठाक रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- पूर्व में कोई अटकी हुई योजना में तेजी आ सकती है। साथ ही आपके नेतृत्व में कोई विशेष गतिविधि भी संपन्न होगी। अधिक से अधिक समय अपने परिजनों के साथ व्यतीत करने का प्रयास करेंगे। घर में कोई धार्मिक आयोजन भी संभव है।
नेगेटिव- कोई भी वाद-विवाद की स्थिति बनने पर शांत बने रहना ही उचित है। उत्तेजना से समस्या और अधिक बढ़ सकती हैं। किराएदारी संबंधी मामले सुलझने में अभी समय लगेगा। रिस्क प्रवृत्ति के कार्यों में पैसा लगाने से बचें।
व्यवसाय- भविष्य से जुड़ी योजनाओं पर काम करने के लिए समय बहुत अच्छा है। करियर और कार्यक्षेत्र में बेहतरी के लिए की गई कोशिशों में सफलता मिलेगी। सरकारी सेवारत लोग पब्लिक प्लेस पर व्यर्थ के वाद-विवाद में पड़ने से मुश्किल में पड़ सकते हैं। धैर्य और संयम बनाए रखें।
लव- वैवाहिक संबंध सुखद और खुशनुमा रहेंगे। प्रेम संबंधों में नजदीकियां बनी रहेंगी।
स्वास्थ्य- मौसम की वजह से कमजोरी और आलस बनी रहेगी। आराम ले तथा संतुलित खानपान रखें।
भाग्यशाली रंग- सफेद, भाग्यशाली अंक- 5
वृष - पॉजिटिव- आर्थिक योजनाओं पर विचार होगा तथा कुछ निवेश संबंधी योजना भी बनेगी। परिवार के साथ शॉपिंग आदि में खुशी मिलने से खर्चों की चिंता नहीं रहेगी। विद्यार्थियों का पढ़ाई में मन लगेगा। संबंधों में मधुरता आएगी।
नेगेटिव- अपने स्वभाव में सहजता और ठहराव बना कर रखें। कभी-कभी आपके अंदर अहम की भावना उत्पन्न होने से आपके बनते काम बिगड़ जाते हैं। बहुत अधिक प्रैक्टिकल भी होना संबंधों को खराब कर सकता है। किसी की भी मदद करने से पहले अपनी सामर्थ्य का भी ध्यान रखना जरूरी है।
व्यवसाय- बिजनेस में किसी प्रभावी इंसान की सलाह आपको नई उपलब्धियां दिलाने में मदद करेगी। पार्टनरशिप में भागीदार के साथ बहस अथवा मनमुटाव की स्थिति बन सकती है। संयम से कम लें। सरकारी नौकरीपेशा लोगों को अपने कामों की वजह से अधिकारियों से तारीफ मिलेगी।
लव- पति-पत्नी के बीच में मीठी नोकझोंक रहेगी। जो कि आपसी संबंधों को और अधिक मजबूत भी करेगी। लव पार्टनर की भावनाओं का ध्यान रखें।
स्वास्थ्य- गर्मी की वजह से सिर दर्द व माइग्रेन रह सकता है। गरिष्ठ तथा तला-भुना खाने से परहेज करें।
भाग्यशाली रंग- गुलाबी, भाग्यशाली अंक- 1
मिथुन - पॉजिटिव- सामाजिक तथा समिति संबंधी गतिविधियों में आपका योगदान रहेगा। व्यक्तिगत कार्यों को पूरा करने में कुछ मुश्किलें सामने आएंगी, परंतु आप अपने आत्मविश्वास व दृढ़ निश्चय द्वारा उनका समाधान भी आसानी से ढूंढ लेंगे। युवाओं को कोई उपलब्धि मिलने से उनमें गजब का उत्साह रहेगा।
नेगेटिव- भाई-बहनों के साथ रिश्तो मे मिठास रखने में आपका योगदान जरूरी है। ज्यादा रोक-टोक की वजह से बच्चों के मनोबल में कमी आ सकती है। इसलिए बहुत ही शांतिपूर्ण तरीके से उनके साथ व्यवहार करें। जल्दबाजी में कोई भी निर्णय ना लें।
व्यवसाय- कारोबारी गतिविधियां मन मुताबिक तरीके से चलेगी। साझेदारी के व्यवसाय में कोई भी निर्णय लेना लाभदायक रहेगा। विदेश संबंधित बिजनेस में बड़ा नुकसान होने की आशंका है, किसी अनुभवी से मार्गदर्शन जरूर लें। ऑफिस में उचित व्यवस्था रहेगी।
लव- जीवनसाथी की भावनाओं का सम्मान करें तथा अपने रिश्ते के प्रति ईमानदार रहे। व्यर्थ के प्रेम संबंधों से दूरियां बनाकर ही रखना उचित है।
स्वास्थ्य- कभी-कभी बहुत अधिक कार्यभार की वजह से मानसिक और शारीरिक थकान रह सकती है। स्वस्थ रहने के लिए समय समय पर उचित आराम ले।
भाग्यशाली रंग- बादामी, भाग्यशाली अंक- 3
कर्क - पॉजिटिव- रोजमर्रा के दिनचर्या से राहत पाने के लिए कुछ समय अपने रुचि पूर्ण कार्यों के लिए भी जरूर निकले, इससे आत्मिक व मानसिक शांति प्राप्त होगी। आर्थिक मामलों में भी निवेश करना लाभदायक रहेगा। घर के बुजुर्गों का स्नेह व आशीर्वाद बना रहेगा।
नेगेटिव- जल्दबाजी और आवेश जैसी आदत पर काबू रखें। अपने स्वभाव में बहुत अधिक लचीलापन बनाकर रखने की आवश्यकता है। शॉपिंग करते समय किसी प्रकार की फिजूलखर्ची भी हो सकती है। अपने बजट का अवश्य ध्यान रखें। छात्रों का मन आज पढ़ाई से भटक सकता है।
व्यवसाय- व्यवसायिक गतिविधियों पर सोच-समझकर पूंजी निवेश करें। साथ ही अपनी कार्यप्रणाली और गतिविधियों को किसी के भी समक्ष शेयर ना करें, अन्यथा कोई इसका नाजायज फायदा उठा सकता है जिसकी वजह से आपको नुकसान पहुंचेगा। सरकारी सेवारत लोग अपना टारगेट आसानी से हासिल कर लेंगे।
लव- परिवार जनों के साथ मनोरंजन व मौज मस्ती में समय व्यतीत होगा। प्रेम संबंधों में बहुत अधिक प्रगाढ़ता आएगी।
स्वास्थ्य- वर्तमान वातावरण की वजह से स्वास्थ्य के प्रति लापरवाह ना रहे। गर्मी की वजह से सिर दर्द और माइग्रेन की समस्या परेशान कर सकते हैं।
भाग्यशाली रंग- हरा, भाग्यशाली अंक- 7
सिंह - पॉजिटिव- कोई सुखद समाचार मिलने से उत्साह और ऊर्जा का संचार होगा। प्रॉपर्टी के खरीद-फिरोख्त संबंधी रुका हुआ कार्य आज हल हो सकता है। विशेष तौर पर महिलाओं के लिए दिन बहुत ही अनुकूल व्यतीत होगा। पिछले काफी समय से चल रही कोई चिंता दूर होगी।
नेगेटिव- आपके कुछ नजदीकी लोग ही आपके कार्य में अप्रत्यक्ष रूप से कुछ व्यवधान उत्पन्न कर सकते हैं। किसी भी तरह की उधारी अथवा लेनदेन करना नुकसानदायक रहेगा। इस समय कामकाज तथा पारिवारिक जिम्मेदारियों के बीच तालमेल बिठाना चुनौती रहेगी।
व्यवसाय- कारोबारी गतिविधियां व्यवस्थित रूप से चलती रहेगी। आर्थिक योजनाओं पर भी गंभीर विचार-विमर्श होगा। लेकिन पब्लिक डीलिंग करते समय क्लाइंट के साथ वाद-विवाद में पड़ना नुकसान दे सकता है। सरकारी सेवारत लोगों को मन मुताबिक अथॉरिटी मिलेगी।
लव- घर में कोई मांगलिक आयोजन संबंधी योजना बनेगी। लव मेट के साथ मुलाकात बहुत ही खुशनुमा रहेगी।
स्वास्थ्य- स्वास्थ्य के प्रति लापरवाही करना उचित नहीं है। अपना ध्यान रखें। योगा, मेडिटेशन करना आपको स्वस्थ रखेगा।
भाग्यशाली रंग- लाल, भाग्यशाली अंक- 4
कन्या - पॉजिटिव- सोचे हुए कार्य समय पर पूरे हो जाएंगे। हालांकि व्यस्ततम दिनचर्या रहेगी परंतु अपनी मेहनत के अनुकूल परिणाम मिलने से मन प्रसन्न भी रहेगा। निकट संबंधियों के साथ गेट-टूगेदर संबंधी प्रोग्राम बनेंगे, आपसी मेलजोल से सबको खुशी भी मिलेगी।
नेगेटिव- भाई-बहनों के साथ बेवजह विवाद से बचें तथा को गुस्से पर नियंत्रण रखें। शेयर्स तथा रिस्क प्रवृत्ति के कार्यों में रुचि ना लें। कहीं भी वार्तालाप करते समय नकारात्मक शब्दों का प्रयोग करना आपकी मानहानि का कारण भी बन सकता है।
व्यवसाय- मार्केटिंग संबंधी गतिविधियों पर विशेष ध्यान दें, रुकी हुई पेमेंट मिल सकती है। मीडिया तथा ऑनलाइन गतिविधियों द्वारा आपको व्यवसाय संबंधी कई नई जानकारियां हासिल होंगी। नौकरीपेशा लोगों को स्थानांतरण संबंधी खुशखबरी मिल सकती है।
लव- दांपत्य संबंधों में मधुरता और खुशहाली रहेगी। युवा वर्ग प्रेम संबंधों की बजाय अपने करियर पर ध्यान दें।
स्वास्थ्य- अत्यधिक कार्यभार की वजह से शारीरिक और मानसिक थकान रहेगी। अपने कार्यों को दूसरों के साथ बांटने का प्रयास करें।
भाग्यशाली रंग- ऑरेंज, भाग्यशाली अंक- 2
तुला - पॉजिटिव- आपके द्वारा कोई सामाजिक अथवा सोसाइटी संबंधी काम होने वाला है। आपकी प्रतिभा तथा क्षमताएं लोगों के सामने उजागर होगी। घर के रखरखाव संबंधी कार्यों की भी योजना बनेगी और इनके लिए वास्तु के नियमों का प्रयोग करना और अधिक उत्तम रहेगा।
नेगेटिव- कहीं भी पैसा उधार ना दे और ना ही कहीं निवेश करें, अन्यथा नुकसान जैसी स्थिति आ सकती है। पड़ोसियों के साथ संबंध खराब ना होने दे, वरना वाद-विवाद की स्थिति से आपकी दिनचर्या अस्त-व्यस्त हो सकती हैं। विद्यार्थी अपने किसी सब्जेक्ट को लेकर तनाव में आ सकते हैं।
व्यवसाय- व्यवसाय में बहुत ही सावधानी बरतनी की जरूरत है। शेयर्स, सट्टा आदि जैसे कार्यों में निवेश ना करें। गैर कानूनी कामों में हाथ न डालें। किसी तरह की इंक्वायरी होने की आशंका है। नौकरी में अधिकारियों से संबंध खराब न करें।
लव- पति-पत्नी के सामंजस्य से आपसी संबंधों में और अधिक नज़दीकियां आएंगी। प्रेम संबंधों के मामले में कुछ मनमुटाव जैसी स्थिति बनेगी।
स्वास्थ्य- गैस व पेट दर्द संबंधी शिकायत रहेगी । खान-पान पर नियंत्रण रखें। आयुर्वेदिक चीजों का अधिक इस्तेमाल करें।
भाग्यशाली रंग- बादामी, भाग्यशाली अंक- 7
वृश्चिक - पॉजिटिव- आज आपके प्रयासों से कोई खास कार्य संपन्न होने वाला है। आपके व्यक्तित्व में भी सकारात्मक परिवर्तन आएगा। विदेश जाने के लिए प्रयासरत लोगों को कोई खुशखबरी मिल सकती हैं। युवाओं को भविष्य संबंधी किसी प्रयास में उचित सफलता मिलेगी।
नेगेटिव- छोटी-छोटी बातों पर आवेश में आना ठीक नहीं है। किसी नजदीकी संबंधी के साथ विवादित स्थिति बनने की आशंका लग रही है। साथ ही आर्थिक गतिविधियों पर भी ध्यान केंद्रित करना आवश्यक है। व्यर्थ की आवाजाही से परहेज करें तथा अपने कार्यों पर ध्यान दें।
व्यवसाय- मार्केटिंग संबंधी गतिविधियों को और अधिक बढ़ाएं। क्योंकि भविष्य में यह फायदेमंद साबित होने वाले हैं। कोई बड़ी डील हासिल करने में भी सफलता मिलेगी। नौकरी पेशा व्यक्तियों को अपने काम में ज्यादा ध्यान देने की जरूरत है। टारगेट हासिल करने में दिक्कतें आएंगी।
लव- पति-पत्नी के बीच कुछ मनमुटाव जैसी स्थिति बनेगी। माहौल खुशनुमा बनाने के लिए कुछ मनोरंजन व उपहार देने संबंधी कार्यक्रम बनाएं।
स्वास्थ्य- गर्मी और पॉल्यूशन से अपना बचाव रखें। एसिडिटी या किसी इंफेक्शन की वजह से पेट में दर्द की समस्या बढ़ सकती है।
भाग्यशाली रंग- पीला, भाग्यशाली अंक- 1
धनु - पॉजिटिव- आज का दिन आपके लिए शुभ रहेगा। घर में सुधार संबंधी योजना बनाते समय वास्तु के नियमों का भी पालन अवश्य करें। रोचक तथा ज्ञानवर्धक साहित्य पढ़ने में भी कुछ समय व्यतीत होगा। तथा आप शारीरिक और मानसिक रूप से प्रफुल्लित महसूस करेंगे।
नेगेटिव- अतिरिक्त जिम्मेदारियां का बोझ आपको थका सकता है। किसी के साथ भी बहुत अधिक वाद-विवाद में ना पड़े। इससे खुद की भी मानहानि होना संभव है। वाहन का प्रयोग सावधानी पूर्वक करें। तथा किसी भी तरह के जोखिमपूर्ण कार्य से दूर ही रहे।
व्यवसाय- आय का कोई रुका हुआ स्रोत पुनः शुरू होने से राहत मिलेगी। व्यवसाय में सभी काम सुचारू रूप से चलते रहेंगे। परंतु दूसरों पर निर्भर रहने की अपेक्षा स्वयं ही कार्य को निपटाने का प्रयास करें। नौकरी में सकारात्मक स्थायित्व बना रहेगा। सभी कार्य समय पर पूरा होने से वरिष्ठ अधिकारी भी प्रसन्न रहेंगे।
लव- घर में सुख-शांति रहेगी। प्रेम संबंधों को भी विवाह संबंधी पारिवारिक स्वीकृति मिलने से प्रसन्नता रहेगी।
स्वास्थ्य- अव्यवस्थित दिनचर्या की वजह से जोड़ों में दर्द व बेचैनी जैसी समस्या रहेगी। अपने खान-पान को व्यवस्थित रखना अति आवश्यक है।
भाग्यशाली रंग- क्रीम, भाग्यशाली अंक- 6
मकर - पॉजिटिव- अपनी जीवन शैली में परिवर्तन लाने के लिए कुछ रचनात्मक गतिविधियों में भी ध्यान दें इससे आपका व्यक्तित्व भी निखरेगा। किसी भी कार्य को करने से पहले परिवारजनों से सलाह लेना फायदेमंद साबित होगा। विद्यार्थियों को अपने प्रयासों में आशातीत सफलता मिल सकती है।
नेगेटिव- आज छोटी-छोटी समस्याएं भी बनी रहेंगी। जिसकी वजह से व्यवहार में कुछ चिड़चिड़ापन रह सकता है। लेनदेन करते समय लापरवाही ना करें, वरना कोई गलती हो सकती है। कुछ समय आध्यात्मिक गतिविधियों में व्यतीत करने से सुकून मिलेगा।
व्यवसाय- कारोबार में स्टाफ के सहयोग से गतिविधियां ठीक से चलती रहेंगी। आर्थिक समस्या से भी छुटकारा मिलेगा। परंतु किसी नए कार्य की शुरुआत को अभी स्थगित ही रखें। ऑफिस में फाइलें तथा पेपर वर्क को पूरा करने के लिए अतिरिक्त समय लगाना पड़ सकता है।
लव- घर का वातावरण उचित और व्यवस्थित बना रहेगा। वैवाहिक संबंधों में मधुरता लाने के लिए कुछ समय एक साथ जरूर व्यतीत करें।
स्वास्थ्य- अत्यधिक गरिष्ठ और मसालेदार खानपान से परहेज रखें। एसिडिटी और जलन की समस्या बढ़ने से परेशानी रहेगी।
भाग्यशाली रंग- केसरिया, भाग्यशाली अंक- 8
कुंभ - पॉजिटिव- किसी नजदीकी संबंधी के साथ चल रहे मनमुटाव दूर होने से सुकून मिलेगा। अपने आदर्शों और मान-सम्मान के प्रति सजग रहेंगे। ज्ञान-विज्ञान के क्षेत्र में विद्यार्थियों की रुचि बनी रहेगी। विदेश जाने के लिए प्रयासरत लोगों को खुशखबरी मिल सकती हैं।
नेगेटिव- कुछ समय घर-परिवार के लिए भी जरूर निकालें। अनावश्यक खर्चे आपको परेशान कर देंगे। विद्यार्थियों का अपनी पढ़ाई के प्रति लापरवाही करना उचित नहीं है। जिसकी वजह से परिजनों की नाराजगी झेलनी पड़ सकती है।
व्यवसाय- नौकरी और बिजनेस की चुनौतियों से राहत मिलेगी और आप तनाव मुक्त होकर अन्य कार्यों पर भी ध्यान दे पाएंगे। पार्टनरशिप संबंधी व्यवसाय में भी स्थिति उत्तम रहेगी। कामों में पारदर्शिता रखने की जरूरत है। वर्किंग महिलाओं को काम में सफलता मिलेगी।
लव- घर-परिवार में आपसी सामंजस्य के अभाव के कारण कुछ तनाव रह सकता है। माहौल को खुशनुमा बनाने के लिए कुछ समय परिजनों के साथ व्यतीत करें।
स्वास्थ्य- स्वास्थ्य संबंधी कोई पुरानी समस्या दोबारा जाग सकती हैं। लापरवाही बिल्कुल ना बरतें और तुरंत इलाज ले।
भाग्यशाली रंग- नीला, भाग्यशाली अंक- 7
मीन - पॉजिटिव- घर के किसी सदस्य की सकारात्मक गतिविधियों की वजह से खुशी बार माहौल रहेगा। बहुत समय बाद घर में मेहमानों के आगमन से प्रसन्नता पूर्ण वातावरण रहेगा। साथ ही कोई पारिवारिक मसला भी हल होगा। निवेश संबंधी कार्यों के लिए समय अनुकूल है।
नेगेटिव- व्यक्तिगत अथवा परिवार संबंधी कोई भी निर्णय लेने से पहले घर के वरिष्ठ व्यक्ति की सलाह अवश्य लें। ऐसा करना आपके लिए फायदेमंद रहेगा। नकारात्मक प्रवृत्ति के लोगों के साथ मेलजोल रखना आपके लिए हितकर नहीं है। मामा पक्ष के साथ संबंधों में खटास न आने दे।
व्यवसाय- कार्य क्षेत्र में स्टाफ के बीच कुछ राजनीति जैसा माहौल बन सकता है और उसका नकारात्मक असर कार्यक्षमता पर भी पड़ेगा। बेहतर होगा कि सभी गतिविधियां अपनी देखरेख में ही करवाए। नौकरी पेशा व्यक्तियों आज अतिरिक्त कार्यभार की वजह से ऑफिस जाना पड़ सकता है।
लव- पति-पत्नी आपसी सामंजस्य से घर की सुख-शांति तथा व्यवस्था बनाए रखें। व्यर्थ की मौजमस्ती में समय खराब न करें।
स्वास्थ्य- मौसम के प्रतिकूल प्रभाव की वजह से अस्वस्थ महसूस करेंगे। हल्का खानपान रखे तथा ज्यादा दिक्कत होने पर इलाज भी अवश्य ले।
भाग्यशाली रंग- गुलाबी, भाग्यशाली अंक- 3